cyanic-selkie/wikianc huggingface dataset:
Ալիսա Նաթթինգ
Վաղ կարիերա
Նաթթինգը հաճախել է Ֆլորիդա նահանգի Վալռիկո քաղաքի Բլումինգդեյլ ավագ դպրոց:Ստացել է բակալավրի աստիճան Ֆլորիդայի համալսարանի և մագիստրոսի գեղարվեստի Ալաբամայի համալսարանում:Ալաբամայի համալսարանում Նա աշխատել է որպես "Սև Ռազմիկ" ամսագրի խմբագիր ։ Նաթթինգը դասավանդել է Ջոն Քերոլի համալսարանում և Լաս Վեգասի Նեւադայի համալսարանում։ Ներկայումս նա դասավանդում է Գրիննել քոլեջում։
Գրական գործունեություն
Նաթինգը "Կեղտոտ աշխատանք կանանց և աղջիկների համար"պատմվածքների ժողովածուի հեղինակն է։ Նա գրել է և գրում էբազմաթիվ գրքեր,որոնց համբավը և պահանջարկը օր օրի մեծանում են:Ա
"Տամպա"-ն մի վեպ է, որը համատեղում է էրոտիկան, երգիծանքը և սոցիալական քննադատությունը։ Այս գիրքը պնդում է, որ կանայք կարող են ներվել, եթե նրանք երիտասարդ են և գեղեցիկ։ Վեպի կենտրոնում միջնակարգ դպրոցի ուսուցչուհի է, ով սեռական հարաբերություններ ունի իր աշակերտների հետ ։ Նաթինգը ոգեշնչվել է Դեբրա Լաֆավից, ուսուցչուհուց, որը մեղադրվում էր 2005 թվականին իր անչափահաս աշակերտների հետ սեռական հարաբերություններ ունենալու։ Նաթինգը միջնակարգ դպրոցում սովորել է Լաֆավի հետ միասին։
Նա այժմ ունի 2 մրցանակներ ։
Անձնական կյանք
Նաթինգի առաջին ամուսինը Շոն Նաթինգն էր։ 2013 թվականին Նաթինգը ծնեց նրանց դստերը ՝ Սպարոու Ջեյնին, նախքան զույգի բաժանվելը։ Նաթինգը ապրում է Այովայում և այժմ ամուսնացած է Գրինելի գործընկեր պրոֆեսոր Դինա Բակոպուլոսի հետ։
Արամ Կոստանյան
Արամ Արսենի Կոստանյան, հայ խորհրդային քաղաքական գործիչ, ԽՄԿԿ անդամ (1921)։
Ծանոթագրություններ
Կատեգորիա:Հայ պետական գործիչներ
Փի Ջեյ Բլեք
Փոլ Լլոյդ կրտսեր (Paul Lloyd, Jr., ), երկրորդ սերնդի հարավաֆրիկացի պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպությունում անցկացրած տարիներից, որտեղ ելույթներ է ունեցել Ջասթին Գեբրիել ռինգային անվան ներքո։ Ներկա պահին հանդես է գալիս անկախ առաջնություններում՝ Փի Ջեյ Բլեք ռինգային անվամբ։
Եղել է «WWE NXT» հեռուստաշոուի առաջին եթերաշրջանի մասնակից, որից հետո հանդես է եկել որպես «Նեքսուս» խմբավորման անդամ։
«WWE»-ում անցկացրած տարիներին Հիթ Սլեյտերի հետ երեք անգամ հռչակվել է որպես թիմային վարկածով չեմպիոն։ Եղել է նաև FCW Ֆլորիդայի ծանրքաշային չեմպիոն։
Արտաքին հղումներ
Կատեգորիա:1981 ծնունդներ Կատեգորիա:Հարավաֆրիկացի պրոֆեսիոնալ ըմբշամարտիկներ
(6797) Օստերսանդ
(6797) Օստերսանդ (Ostersund), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 2,915455 ա. մ., առավելագույնը մոտենում է 2,7093 ա. մ. հեռավորության վրա և հեռանում 3,1216 ա. մ. ։ Արեգակի շուրջ մեկ ամբողջական պտույտ է կատարում 1818,27 երկրային օրվա ընթացքում, իր ուղեծրով շարժվելով միջինում 0,197991 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փիրան (Արղանա-Մադենի գավառ)
Փիրան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։ Գտնվում է Արղանամադեն գետի ձախ վտակներից մեկի հովտում` Արղանա-Մադեն քաղաքից 40 կմ արևելք։
Բնակչություն
1872-1873 թվականներին ուներ 22 տուն հայ և 40 տուն թուրք բնակիչ։
Տնտեսություն
Բնակչության հիմնական զբաղմունքը երկրագործությունն ու ածխագործությունն էր։
Պատմամշակութային կառույցներ
Փիրանն ուներ '''Ս. Աստվածածին''' անունով հին եկեղեցի։
Կրթություն
Գյուղում գործում էր երկսեռ վարժարան, որտեղ սովորում էին 12 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի քրդաբնակ բնակավայրեր
Ռեդավալե
Սան Ձենոնե ալ Պո (San Zenone al Po), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 1050 մարդ։ Խտությունը կազմում է 192 մարդ/կմ²։ Տարածքը 5 կմ² է։ Փոստային ինդեքս՝ 27050։ Հեռախոսային կոդ՝ 0385։
Սենթ Ռոխը համարվում է բնակավայրի հովանավորը։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Վարդգես Հայրապետյան
Վարդգես Լևոնի Հայրապետյան (, պատմական գիտությունների թեկնածու (1978), Աշխարհի քաղաքացի (31. 01. 1995 թ.), Աշխարհի ժողովուրդների հոգևոր միասնության միջազգային ակադեմիայի ակադեմիկոս (29.10.2003 թ.), կրթական, հասարակական-մշակութային գործիչ։
Կրթություն
1958 թ-ին ավարտել է Օդեսա քաղաքի երեկոյան-բանվորական միջնակարգ դպրոցը, 1967 թ-ին Մոսկվայի պետական մանկավարժական ինստիտուտի պատմության ֆակուլտետը, 1978 թ-ին՝ Երևանի պետական համալսարանի ասպիրանտուրան։
Գրականություն
Կատեգորիա:Հայ պատմաբաններ Կատեգորիա:Հայ հասարակական գործիչներ Կատեգորիա:Հայ մշակութային գործիչներ Կատեգորիա:Հայ ուսուցիչներ
Ճիչ խավարում (ֆիլմ)
«Ճիչ խավարում», (A Cry In The Dark), ավստրալիական գեղարվեստական ֆիլմ-դրամա նկարահանված 1988 թվականին։ Ռեժիսորն է Ֆրեդ Սկեպիսին։ Ֆիլմը նկարահանված է իրական փաստերի հիման վրա, որը տեղի է ունեցել Ավստրալիայում 1980-ական թվականներին։ Այդ իրադարձությունը լայն արձագանք գտավ․ ինչպես հետո պարզվեց Լինդա Չեմբեռլենն ու իր ամուսինը մեղադրվեցին ապացույցների կեղծման համար ։ Ժապավենը ստացել է AACTA-ի վեց մրցանակ, առաջադրվել է Օսկարի և ստացել մրցանակ Կաննի կինոփառատոնում։
Սյուժե
Ֆիլմի գործողությունները տեղի են ունենում Ավստրալիայում։ Չեմբեռլենների ընտանիքն ուղևորվում է հանգստանալու բնության գրկում Ուլուրու շրջանում (Հյուսիսային տարածք)։ 1980 թվականի օգոստոսի 17-ի գիշերը ընտանիքի երկու ամսական աղջիկը՝ Ազարիան անհետանում է վրանից։ Վրանի հարակից տարածքում Լինդան նկատում է դինգո շանը, որը ինչ-որ մի բան է քարշ տվել։ Փնտրտուքը ոչ մի արդյունք չի տալիս։ Լինդա Չեմբեռլենի դեմ հարուցվում է քրեական գործ՝ սպանության կասկածանքով։ Փորձելով ապացուցել իր մեղքը, Լինդան հավաստիացրել է, որ աղջնակին վրանից քարշ է տալիս վայրի շունը՝ դինգոն, որը և սպանել է երեխային։
Գործը լայն տարածում է գտնում ԶԼՄ-ների շրջանում։ Տեղաբնակների մեծամասնությունը, տեսնելով ծնողների սառնարյուն վերաբերմունքը, սկսում են կասկածել հենց նրանց։ Չեմբեռլենների ընտանիքը պատկանում է «Յոթերորդ օրվա ադվենտիստների եկեղեցուն»։ Շշուկներ են տարածվում, որ ընտանիքի մայրը երեխային սպանել է ծիսակարգի ժամանակ։ Աշխարհահռչակ մի շարք փորձագետներ ապացույցներ են հավաքագրում, և վարկած են առաջ քաշում, թե Լինդան հնարավոր է, որ կտրել է երեխայի գլուխը մկրատով։ Գտնված հագուստի պատառիկների վրա հայտնաբերվում են արյուն և մատնահետքեր։ 1982 թվականի հոկտեմբերին Լինդա Չեմբեռլենին մեղավոր են ճանաչում և դատապարտում ցմահ ազատազրկման։ Մեղավոր են ճանաչում նաև Լինդայի ամուսնուն՝ Մայքլին հանացակից լինելու մեղադրանքով։
Երեք տարի անց այլ հանցագործության հետաքննության ժամանակ ոստիկանությունը հայտնաբերում է Ազալիայի հագուստի ևս մի ծվեն։ Կրկին նոր դատ է բացվում և պարզվուն են շատ սխալմունքներ, որոնք նախկինում չէին նկատվել։ Արդյունքում Լինդա Չեմբեռլենը բոլոր մեղադրանքներից ազատվում է և ճանաչվում անմեղ։ Ազարիա Չեմբեռլենի մահվան պաշտոնական պատճառ է հայտարարվում դինգո շան վարկածը։
Ծանոթագրություններ
Կատեգորիա:1988 ֆիլմեր Կատեգորիա:Ավստրալիական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:1980-ականների դրամա ֆիլմեր Կատեգորիա:Warner Bros. ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:MGM ֆիլմեր Կատեգորիա:Ավստրալիական մելոդրամա ֆիլմեր Կատեգորիա:Գրական ստեղծագործությունների էկրանավորումներ
Նանտի էդիկտ
Նանտի էդիկտ (édit de Nantes),(1598 թվական), հրովարտակ, որը ստորագրել է Ֆրանսիայի թագավոր Հենրի IV-ը 1598 թվականի ապրիլին Նանտում կաթոլիկների և կալվինականների (հուգենոտներ) միջև տեղի ունեցած պատերազմների ավարտին։
Հակիրճ տեղեկատվություն
Նանտի էդիկտով գերիշխող կրոնը մնում էր կաթոլիկությունը։ Հուգենոտները ստանում էին քաղաքական ու քաղաքացիական իրավունքներ, դավանության ու ժամասացության ազատություն, իսկ լրացուցիչ՝ գաղտնի հոդվածներով՝ նաև 100 ամրոց՝ կայազորներով, բանակ պահելու իրավունք և այլ արտոնություններ։
Ստորագրելով այդ դաշնագիրը՝ Ֆրանսիայի արքան առաջին հերթին նպատակ էր հետապնդում նպաստելու քաղաքացիական միասնության կայացմանը երկրում։ Հրովարտակն առանձնացնում էր կրոնականն ու քաղաքացիականը միմյանցից, բողոքականներին (հուգենոտներին) մասամբ վեր դասում պառակտիչներից ու հերետիկոսներից, ճանապարհ հարթում աշխարհիկության ու հանդուրժողականության համար։ Դաշնագիրը նշանավորում էր ավարտը կրոնական պատերազմների, որոնք տասնվեցերորդ դարի երկրորդ կեսին ծավալվել էին ողջ Ֆրանսիայով մեկ։
Տասնվեցերորդ և տասնյոթերորդ դարերում Նանտի էդիկտը հայտնի էր որպես հաշտեցման, խաղաղության դաշնագիր ։
Նանտի էդիկտի չեղյալ հայտարարվելը
Հռոմի պապը և կաթոլիկ հոգևորականությունը դեմ էին Նանտի էդիկտին։ Հետագայում կաթոլիկների և հուգենոտների միջև տեղի են ունեցել նոր պատերազմներ (1621-1629 թվականներին), որից հետո վերացվել են հրովարտակի գաղտնի հոդվածները, իսկ 1685 թվականին Լյուդովիկոս XIV-ը, որ Հենրի Չորրորդի թոռն էր, Ֆոնտենբլոյի էդիկտով ընդհանրապես չեղյալ է հայտարարել Նանտի էդիկտը։ Դրա հետևանքը եղել է այն, որ հուգենոտները զանգվածաբար լքել են երկիրը, Ֆրանսիային սահմանակից բողոքական երկրներում ուժեղացել է թշնամանքը Ֆրանսիայի նկատմամբ։
Արտաքին հղումներ
Կատեգորիա:Հրովարտակներ Կատեգորիա:Ֆրանսիայի պատմություն
Տրաշչեևո
Տրաշչեևո (Тращеево), գյուղ Ռուսաստանի Սմոլենսկի մարզի Գագարինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Նատալյա Սացի հուշարձան
Նատալյա Սացի հուշարձան (Памятник Наталии Сац), հուշարձան Ռուսաստանի մայրաքաղաք Մոսկվայում, որը նվիրված է խորհրդային թատերական ռեժիսոր, գրող, դրամատուրգ, մանկավարժ, Մոսկվայի մանկական թատրոնի (1936 թվականից՝ Կենտրոնական մանկական թատրոն) տնօրեն և գեղարվեստական ղեկավար, ԽՍՀՄ ժողովրդական արտիստ Նատալյա Սացին (1903-1993)։ Տեղադրվել է նրա անունով կոչվող պետական մանկական երաժշտական թատրոնի մուտքի մոտ։
Հասցեն` ք. Մոսկվա, Վեռնադսկու պողոտա, 5։
Բացում
Հուշարձանի բացումը տեղի է ունեցել 1998 թվականի հունիսի 1-ին` Երեխաների պաշտպանության միջազգային օրվա կապակցությամբ, քանի որ դերասանուհու ամբողջ կյանքն ու աշխատանքը նվիրված էր երեխաներին ։ Սակայն որոշ աղբյուրներում նշվում են 2001 և 2003 թվականները։ Բացման արարողությանը ներկա են եղել Մոսկվայի քաղաքապետ Յուրի Լուժկովը, մշակույթի նախարար Նատալյա Դեմենտևան, ԽՍՀՄ ժողովրդական արտիստուհի Նատալյա Դուրովան և կոմպոզիտոր Տիխոն Խրեննիկովը։ Շինարարության նախաձեռնողներն են եղել Նատալյա Սացի հիմնադրամը, Ռուսաստանի Դաշնության մշակույթի նախարարությունը, Մոսկվայի մշակույթի կոմիտեն և Ռուսաստանի թատերական գործիչների միությունը։ Ֆինանսավորումն իրականացվել է Մոսկվայի կառավարության հաշվին   ։
Նկարագրություն
Բրոնզե հուշարձանը պատկերում է երիտասարդ Նատալյա Սացին` երկու երեխաների` Կարմիր գլխարկի հագուստով աղջկա և Գորշ գայլի կերպարով տղայի շրջապատում։ Հորինվածքը տեղադրված է դորիական խոյակի տեսքով պատրաստված գրանիտե պատվանդանի վրա։ Նախագծի հեղինակներն են քանդակագործ Ալեքսանդր Բալաշովը և ճարտարապետ Ալեքսանդր Վելիկանովը։
Գրականություն
Կատեգորիա:Հուշարձաններ այբբենական կարգով Կատեգորիա:1998 հիմնադրումներ Կատեգորիա:Քանդակներ այբբենական կարգով Կատեգորիա:Մոսկվայի հուշարձաններ
Պրիյուտ (գյուղ, Ելանեցի շրջան)
Պրիյուտ (Приют), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1845 թվականին։
2001 թվականի տվյալներով Պրիյուտ գյուղում բնակվում էր 121 մարդ։ Բնակավայրը զբաղեցնում է 0,37 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1845 թվականին հիմնադրված բնակավայրեր
Հելենա (Մոնտանա)
Հելենա (Helena ), քաղաք ԱՄՆ-ի հյուսիսային մասում, Մոնտանա նահանգի Լուիս և Քլարկ շրջանում։ Հելենան Մոնտանայի նահանգակենտրոնն է։ Հելենայի բնակչությունը կազմում է 25,8 մարդ (2000 թ-ի տվյալներով)։ Քաղաքի մոտ է գտնվում «Հելեննայի ջրամբարը» (Helena Lake)։
Թեմոս Կոռնարոս
Թեմոս Կոռնարոս (Θέμος Κορνάρος, ), հույն գրող։
1945 թվականին հրատարակել է բանտում գրած «Իյայդարի համակենտրոնացման ճամբարը» վեպ-ժամանակագրությունը (գրողը, աննշան ընդմիջումներով, 20 տարի անցկացրել է բանտերում, աքսորներում, համակենտրոնացման ճամբարներում)։
Կոռնարոսի «Մեկ սերնդի պատմություն» (1939) վեպը հանրագումարային է։ ԽՍՀՄ և մի շարք սոցիալիստական երկրներ այցելելուց (1959 թվական) հետո նոր մարդու և նոր կյանքի հաստատման պաթոսով են տոգորված Կոռնարոսի ելույթները «Ավգի» թերթում։
Ծանոթագրություններ
Կատեգորիա:Հույն գրողներ
Պյոտր Պլետնյով
Պյոտր Ալեքսանդրովիչ Պլետնյով (Пётр Алекса́ндрович Плетнёв, ), քննադատ, պուշկինյան դարաշրջանի բանաստեղծ, Պետերբուրգի կայսերական համալսարանի պրոֆեսոր և ռեկտոր։
Կենսագրություն
Պյոտր Պլետնյովը սերում է հոգևորականի ընտանիքից։ Ծնվել է 1792 թվականի օգոստոսի 10-ին (21), իր վկայությամբ՝ Տվերում. ըստ նրա կենսագիրների վկայության՝ Տվերի նահանգի Բեժեցկի ուեզդի՝ Տեբլեշի գյուղում։ Կրթություն է ստացել Տվերի սեմինարիայում (1811) և Գլխավոր մանկավարժական ինստիտուտում (1814)։ Աշխատել է որպես բանահյուսության ուսուցիչ կանանց ինստիտուտներում, կադետական կորպուսում և Սանկտ Պետերբուրգի ազնվականական գիշերօթիկ դպրոցում։ Վ. Ա. Ժուկովսկու առաջարկությամբ 1828 թվականից Պլետնյովը գրականություն է դասավանդել գահաժառանգ Ալեքսանդր II-ին և Մեծ դքսուհիներին ։ 1832 թվականին աշխատել է Սանկտ Պետերբուրգի համալսարանի ռուսական բանահյուսության ամբիոնում, 1840-1861 թվականներին եղել է համալսարանի ռեկտորը։ Պլետնյովը ընդգրկված է եղել նաև Գիտությունների ակադեմիայի երկրորդ բաժանմունքի կազմում նրա կազմավորման ժամանակաշրջանից՝ 1841 թվականից, ռուսաց լեզու և բանահյուսություն է դասավանդել գահաժառանգ Ալեքսանդր Նիկոլաևիչին և թագավորական տան այլ անձանց։ Շատ վաղուց Պլետնյովը մտերմացել է Պուշկինի և պուշկինյան խմբակի այլ ականավոր գործիչների հետ։ Պլետնյովը չափազանց նրբանկատ, հավատարիմ և հոգատար ընկեր է եղել, որին հաճախ դիմել են Ժուկովսկին, Պուշկինը և Գոգոլը, Պլետնյովը նրանց բոլորին ծառայել է և՛ գործով, և՛ խորհուրդներով, որոնք բարձր են գնահատել նրա կարծիքը։
Ստեղծագործական ուղի
Տվերի մարզային արխիվում պահվող «Քրիստոսի Սուրբ Ծննդյան տաճարի Տվերի թեմի Բեժեցկի ուեզդի Տեբլեշի գյուղի 1791 թվականի գրանցամատյանում» առկա է հետևյալ գրառումը․ «Սեպտեմբերի 1-ին Տեբլեշի գյուղում սարկավագ Ալեքսանդր Պետրովի կինը՝ Ագրիպինա Նիկիտինան ծննդաբերեց որդուն՝ Պյոտրին, որին մկրտեցին սեպտեմբերի 8-ին։ Կնքահայրը եղել է Բեժեցկի ուեզդի Նոսիլով գյուղի բնակիչ, պարոն Միխայիլո Ալեքսանդրովը, Չապլինի որդին» ։
Գրական ասպարեզ մուտք գործելով բանաստեղծություններով, որոնք տպագրվել են 1820-ական թվականներին «Կրթության և բարեգործության մրցակից», «Ռուսական բանահյուսության սիրահարների ազատ հասարակության գործեր», «Հյուսիսային ծաղիկներ» և այլ ամսագրերում և ալմանախներում, որոնք չնայած չափածոյի սահունությանը, զուրկ չէին շնորհից և բանաստեղծական ավյունից։ Պլետնյովը շուտով անցել է գրական քննադատությանը՝ դառնալով Պուշկինի խմբակի տեսական հայացքների խոսնակը։
Միլոնովի բանաստեղծությունների վերաբերյալ իր առաջին քննադատական հոդվածում («Մրցակից», 1822) Պլետնյովը պնդել է, որ բանաստեղծ պետք է ծնվել, հնարավոր չէ դառնալ, բայց բնածին տաղանդը պետք է շատ աշխատի մասնագիտական աշխատանք կատարի, որպեսզի ամբողջությամբ տիրապետի ձևին, տա դրան ներդաշնակություն, շնորհք և գեղեցկություն։
Այս երկու գաղափարներն էլ բոլորովին նոր են եղել այն ժամանակվա համար և ընկած են եղել պուշկինյան խմբակի բոլոր ձգտումների հիմքում, առաջին գաղափարը կեղծ դասականության մերժումն է եղել՝ հռետորաբանության և պոետիկայի միջոցով արհեստականորեն բանաստեղծներ ստեղծելու ցանկությամբ, երկրորդը համապատասխանել է այն ժամանակվա գրական շարժման էությանը, որի հիմնական խնդիրն է եղել հենց պոեզիայի և լեզվի ձևերի զարգացումը։ Պլետնյովի հիմնական արժանիքը կայացել է նրանում, որ դեռևս 1820-ականների սկզբին, ոչ միայն Վենեվիտինովի, Կիրեևսկու, Նադեժդինի, այլև Պոլևոյի քննադատական էսսեներից առաջ, նա ըստ էության ներկայացրել է բանաստեղծների բնութագրերը՝ ըստ նրանց պոեզիայի ներքին հատկության։ Այսպիսին են եղել Ժուկովսկու և Բատյուշկովի գնահատականները, որոնք հայտնվել են դեռևս 1822 թվականին։
Պլետնյովն դեռևս այն ժամանակ կանխատեսել է, որ ռուս գրականությունը, չսահմանափակվելով այլոց ձևերի յուրացմամբ, վերջապես պետք է կանգնի ժողովրդական հողի վրա։ Գնեդիչի «Ձկնորսներ» հովվերգության մասին (1822) հոդվածում նա պոեզիան բաժանել է «համընդհանուր» կամ «անորոշ» և «ժողովրդական» ձևերի և նախապատվությունը տվել երկրորդին։ 1833 թվականին Պլետնյովը մի ամբողջ ելույթ է նվիրել գրականության մեջ ժողովրդական բանաստեղծության կարևորությանը, որտեղ նա մատնանշել է ժողովրդական տարրի կարևորությանը գրականության համար հայրենասիրության և գեղարվեստական արտահայտման տեսանկյունից։ 1830-ականների վերջերին Պլետնյովն այն ժամանակվա համար ուշագրավ գաղափար է ներկայացրել գրականության ազգային առանձնահատկությունների, հասարակության կյանքի հետ նրա կապի, գրողի անհատական կարողությունների, «գույների և կյանքի» անհրաժեշտության մասին, առանց որոնց գրականությունը կդառնար «վերացականության չոր ներկայացում»։
Մինչև իր օրերի վերջը մնալով խաղաղ գեղագետ, ով առաջնային նշանակություն էր տալիս ձևի և լեզվի հարցերին, Պլետնյովը չի կարողացել խուսափել գրականության հետագա զարգացման հետ կապված տարաձայնություններից, բայց հեռանալով Պուշկինի խմբակից, որտեղ նեոկլասիկական Բատյուշկովը խաղաղ գոյակցել է ռոմանտիկ Ժուկովսկու հետ, իսկ վերջինս ջերմորեն ողջունել է ռեալիստ Գոգոլին, Պլետնյովը միշտ պահպանել է օբյեկտիվությունը, սիրով հետևել գրականության հաջողություններին և ընդհանրապես ճանաչել գրական նոր ձևերի և ուղղությունների իրավունքները, եթե միայն նրանց բանբերը հզոր տաղանդ էր, որը բավարարում էր գեղագիտական պահանջներին։ Նա գիտեր, թե ինչպես հասկանալ Գոգոլին իր ուժեղ և թույլ կողմերով, նրան է պատկանում «Մեռած հոգիների» լավագույն գնահատականներից մեկը (Սովրեմեննիկ, 1842)։
Հնամոլության բացակայությունը և նրբագեղության ճկուն զգացումը թույլ են տվել Պլետնյովին ոգևորությամբ ողջունել 1840-ականների շատ բարձրացող աստղերի՝ Տուրգենևին, Դոստոևսկուն, Պիսեմսկուն, Օստրովսկուն, Պլեշչևին, Ապոլոն Մայկովին, Պոլոնսկուն, Բելինսկուն։
Յոթ տարի (1824 թվականի վերջից) բարոն Դելվիգի, իսկ 1832 թվականից՝ Պուշկինի հետ Պլետնյովը կիսել է «Հյուսիսային ծաղիկները» խմբագրելու աշխատանքը, իսկ 1838-1846 թվականներին Պուշկինի իրավահաջորդն է եղել «Սովրեմեննիկ»-ի խմբագրման գործում, Պլետնյովի ձեռքում գտնվող ամսագիրը քիչ մասնակցություն է ունեցել նոր գրական շարժմանը։ Պլետնյովի «Ստեղծագործություններ և նամակագրություն»-ը հրատարակվել է Յակով Գրոտի կողմից երեք հատորով (Սանկտ Պետերբուրգ, 1885) ։ Պլետնյովին բնութագրող բազմաթիվ նյութեր կան «Յակով Գրոտի նամակագրությունը Պյոտր Պլետնևի հետ» (Սանկտ Պետերբուրգ, 1896) աշխատության մեջ։
Ընտանիք
Երեխաներ՝
Արտաքին հղումներ
Կատեգորիա:Ռուսական կայսրության բանաստեղծներ Կատեգորիա:Ռուսական կայսրության գրաքննադատներ Կատեգորիա:Ռուսական կայսրության մանկավարժներ Կատեգորիա:Ռուս լեզվաբաններ Կատեգորիա:Ռուս լրագրողներ Կատեգորիա:Ռուս գրաքննադատներ Կատեգորիա:Բանաստեղծներ այբբենական կարգով
Ցիխիսուբանի (Դուշեթի շրջան)
Ցիխիսուբանի (ციხისუბანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Քաթաֆա
Քաթաֆա, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վիրջինյա Չերիլ
Վիրջինյա Չերիլ (Virginia Cherrill, ), համր կինոյի ամերիկացի հայտնի դերասանուհի։ Առավել հայտնի է դարձել՝ մարմնավորելով կույր աղջկա դերը Մեծ քաղաքի լույսերը ֆիլմում, որը նկարահանվել է 1931 թվականին։ Սա նրա մեկնարկային ֆիլմն էր։ Կարիերան շարունակել է մինչև 1936 թվականը։ Հոլիվուդյան փառքի ծառուղում ունի իր աստղը։
Կենսագրություն
Վիրջինյան ծնվել է Իլինոյս նահանգի Քարթհեյջ քաղաքի մոտ գտնվող ագարակում՝ ՝ Ջեյմս Է․ Չերչիլի և Բլանշ Ուիլկոկսի ընտանիքում։ Մեծանալով՝ տեղափոխվել է Հոլիվուդ, որտեղ բռնցքամարտի մրցամարտ դիտելիս ծանոթացել է Չարլի Չապլինի հետ (Վիրջինյայի պատմելով՝ նրանց աթոռները միանգամայն պատահականորեն միմյանց մոտ են գտնվել, իսկ Չապլինի պատմելով՝ Վիրջինյան մինչ այդ մոտեցած է եղել իրեն լողափին և խնդրել, որ վերցնի դերափորձարկման )։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Կաթվածից մահացածներ Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:20-րդ դարի ամերիկացի դերասանուհիներ
Հենրիկ Մամիկոնյան
Հենրիկ Մկրտչի Մամիկոնյան, հայ տնտեսագետ։ Տնտեսագիտության դոկտոր (1998), պրոֆեսոր (2000): ՀԳԳԱ թղթակից անդամ (1999):
Կենսագրություն
Հենրիկ Մամիկոնյանը ծնվել է 1935 թվականի հուլիսի 2-ին, Լենինական այժմ՝ Գյումրի) քաղաքում։ 1959 թվականին ավարտել է Երևանի անասնաբուծական-անասնաբուժական ինստիտուտը։ 1959-1960 թվականներին սովորել է Երևանի անասնաբուծական-անասնաբուժական ինստիտուտի ասպիրանտուրայում, 1966 թվականից եղել է ՀՀ պետպլան գիտահետազոտական ինստիտուտի կրտսեր գիտական աշխատող, ավագ գիտական աշխատող, բաժնի վարիչ, 1979 թվականից՝ Տնտեսագիտության հետազոտությունների ինստիտուտի բաժնի վարիչ, 1975-1980 թվականներին «Հայպետհողշին» նախագծային ինստիտուտում բաժնի վարիչ, 1998 թվականից, միաժամանակ՝ Հայաստանի պետական ագրարային համալսարանի պրոֆեսոր ։ 1996 թվականին աշխատել է ՀԱԱՀ ԱՊՀ էկոնոմիկայի ամբիոնում որպես դոցենտ, պրոֆեսոր, խորհրդատու պրոֆեսոր։ 2002-2005 թվականներին Հայաստանի ազգային ակադեմիայում մասնակցել է գիտական ուսումնասիրությունների։
Մամիկոնյանի ղեկավարությամբ մշակվել են ՀՀ գյուղատնտեսական արտադրողական ուժերի զարգացման և տեղաբաշխման հայեցակարգեր ու սխեմաներ։ Աշխատանքները վերաբերում են ՀՀ գյուղատնտեսության արտադրության զարգացման և արդյունաբերության բարձրացման խնդիրներին։ Հեղինակ է 82 գիտական աշխատությունների (որոնցից՝ 3 գիրք, 1-ը դասախոսությունների շարք)։
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Ստարոե Իստոմինո
Ստարոե Իստոմինո (Старое Истомино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
(6798) Կուպերին
Միջին հեռավորությունը Արեգակից կազմում է 2,938399 ա. մ., առավելագույնը մոտենում է 2,6359 ա. մ. հեռավորության վրա և հեռանում 3,2409 ա. մ. ։ Արեգակի շուրջ մեկ ամբողջական պտույտ է կատարում 1839,77 երկրային օրվա ընթացքում, իր ուղեծրով շարժվելով միջինում 0,195676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,91° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Yellow Submarine
Yellow Submarine, The Beatles խմբի 11-րդ ալբոմը, թողարկվել է 1969 թվականին, Parlophone լեյբլով։
Ալբոմ
Երաժշտությունը հանդիպում է համանուն մուլտֆիլմում։ Երգերի առաջին մասը խումբը ձայնագրել է 1966-1968 թվականներին։ Երկրորդ մասը ձայնագրվել է առանց Բիթլ սիմֆոնիկ նվագախմբի։
Ալբոմը Մեծ Բրիտանիայում վաճառքի է հանվել 1969 թվականի հունվարի 17-ին։
Արտաքին հղումներ
Կատեգորիա:1969 ալբոմներ Կատեգորիա:Անգլալեզու ալբոմներ Կատեգորիա:Ռոք ալբոմներ Կատեգորիա:1999 ալբոմներ
Սոս Պետրոսյան (կրկեսային գործիչ)
Սոս Պետրոսյան (Սոս (Իոսիֆ) Հրաչիկի Պետրոսյան), կրկեսային հայ գործիչ, ռեժիսոր, արվեստագիտության թեկնածու (1993 թ.), դոցենտ (1994 թ.), պրոֆեսոր (2006 թ.), միջազգային փառատոների դափնեկիր, «Երևանյան կրկես» մշակութային կենտրոնի գեղարվեստական ղեկավար և հիմնադիր տնօրեն։ Հայաստանի Հանրապետության մշակույթի վաստակավոր գործիչ (2017 թ.) :
Կենսագրություն
1955-1966 թթ. սովորել է Թբիլիսիի թիվ 109 միջնակարգ դպրոցում, 1966-1970 թթ.՝ Մոսկվայի պետական կրկեսային ուսումնարանի օրիգինալ ժանրի բաժնում, 1974-1978 թթ.՝ Մոսկվայի Լունաչարսկու անվան պետական թատերական ինստիտուտի կրկեսային ռեժիսուրայի բաժնում, 1980-1983 թթ. վերոհիշյալ ինստիտուտի ասպիրանտուրայում։ 1994 թվականին ՀՀ ԳԱԱ Արվեստի ինստիտուտում պաշտպանել է գիտական թեզ «Ժամանակակից Հայկական կրկես և նրա գեղարվեստական արժանիքները» թեմայով և ստացել է արվեստագիտության թեկնածուի գիտական աստիճան։ Բազմաթիվ հոդվածների և մենագրությունների հեղինակ է ։
Գործունեությունը
1970-1972 թթ. եղել է Մոսկվայի «Սոյուզգոսցիրկ» միավորումում գործող Հայկական կրկեսային համույթի կրկեսի դերասան - ձեռնածու, մինչև 1985 թվականն աշխատել է Երևանի «Հայհամերգ» միավորումում որպես էստրադայի և կրկեսի դերասան և ռեժիսոր-բեմադրիչ, միաժամանակ՝ 1979-1985 թթ. հանդիսացել է «Հայհամերգ» միավորմանը կից էստրադայի ստուդիայի տնօրենը և գեղարվեստական ղեկավարը։
1972 թվականին առաջին անգամ Հայաստանում հիմնադրել է Լեոնիդ Ենգիբարյանի անվան կրկեսային ստուդիան, որը գործում է առ այսօր։
1985 թվականից Երևանի պետական կրկեսի գլխավոր ռեժիսոր և գեղարվեստական ղեկավար, իսկ 2003 թվականից՝ պետկրկեսի տնօրեն։ 1997 թվականին ստեղծել է կրկեսին կից Լ. Ենգիբարյանի անվան ստուդիա-դպրոց։ 2006 թվականին հիմնադրել է «Երևանյան կրկես» մշակութային կենտրոնը, որի գեղարվեստական ղեկավարը և գլխավոր տնօրենն է։
1980 թվականից դասավանդում է Երևանի պետական թատերական ինստիտուտում, պրոֆեսոր, արվեստագիտության թեկնածու։ Ռուսաստանի դաշնության կրկեսային և Հայաստանի թատերական գործիչների միության անդամ է, ՀՀ տեխնալոգիական ակադեմիայի ակադեմիկոս։
Աշխատանքային գործունեության ընթացքում կատարել է 100-ից ավել բեմադրություններ։ Հյուրախաղերով հանդես է եկել աշխարհի 80 երկրներում։
Կայքեր
Կատեգորիա:Կրկեսի հայ դերասաններ Կատեգորիա:Հայ ռեժիսորներ Կատեգորիա:Հոկտեմբերի 5 ծնունդներ Կատեգորիա:1948 ծնունդներ Կատեգորիա:Թբիլիսի քաղաքում ծնվածներ Կատեգորիա:ՀՀ մշակույթի վաստակավոր գործիչներ Կատեգորիա:Հայ պրոֆեսորներ Կատեգորիա:Գարեգին Նժդեհ մեդալակիրներ Կատեգորիա:Արվեստագիտության թեկնածուներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ
Տրապեզնիկովկա
Տրապեզնիկովկա (Трапезниковка, Трапезниковка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Աստերոիդների ցանկ (43801-43900)
Աստերոիդների ցանկ (43701-43800) * Աստերոիդների ցանկ * Աստերոիդների ցանկ (43901-44000)
Եթե վաղը պատերազմ է
«Եթե վաղը պատերազմ է․․․» («Если завтра война…»), խորհրդային քարոզչական ֆիլմ Խորհրդային Միության՝ պոտենցիալ ագրեսորի հնարավոր հարձակմանը պատրաստ լինելու, ցանկացած թշնամու հակահարված տալու Կարմիր բանակի պատրաստակամության մասին։ Ֆիլմը պատրաստվել է կինոռեժիսորների կոլեկտիվի կողմից՝ Եֆիմ Ձիգանի  ղեկավարությամբ։ Ֆիլմում օգտագործվում են Կարմիր բանակի ուսումնական վարժանքների ժամանակ նկարահանված կադրեր, լուսագրերում նշված է. «մարտաֆիլմ՝ ժամանակագրական նյութի հիման վրա»։ Թողարկվել է 1938 թվականի փետրվարի 23-ին։
Սյուժե
Ըստ սյուժեի՝ մտացածին պատերազմի ընթացքում Կարմիր բանակը կայծակնային արագությամբ, հեշտությամբ և խիզախորեն ջարդուփշուր է անում և հաղթում է ճակատամարտում երևակայական մրցակցին։ Ֆիլմը բարձր է գնահատել այն ժամանակվա ԽՍՀՄ պաշտպանության ժողկոմ մարշալ Կլիմենտ Վորոշիլովը։
Ֆաշիստները պատերազմ են հայտարարում։ Սոցիալիստական հայրենիքի պաշտպանության համար ոտքի է կանգնում է ողջ խորհրդային ժողովուրդը փոքրից մեծ։ Տեղի է ունենում կամավորների գրանցում ձեռնարկություններում։ Մարտական դրոշների ներքո կանգնում են միլիոնավոր հայրենասերներ։ Հեռավոր Ուզբեկստանից, արևոտ Վրաստանից, Կուբանից և Դոնից, Թերեքից և Ուրալից, Ուկրաինայի դաշտերից և Դոնբասի գործարաններից դեպի սահման են ուղևորվում հայրենիքի հերոսական պաշտպանների էշելոնները։  Առաջատար դիրքեր է ժամանում Խորհրդային Միության մարշալ ընկեր Վորոշիլովը։  Նա ելույթ է ունենում, և նրա խոսքը ներթափանցում է բոլոր մարտիկների սրտերը։ Ստացվում է հրաման՝ ճեղքել հակառակորդի ռազմաճակատը և ջախջախել թշնամուն իր սեփական տարածքում։  Սկսվում է գլխավոր ճակատամարտը։ Տանկերը հաղթահարում են ֆաշիստների արգելափակոցները, ջարդում նրանց հրանոթները։ Խորհրդային օդային ուժերը ներթափանցում են թշնամու թիկունք, նետում պարաշյուտային դեսանտ։ Դեսանտային ուժերը արգելափակում են  թշնամու պահուստային ուժերի ճանապարհը։ «Հանուն խորհրդային Հայրենիքի» բացականչության, հզոր «ուռա՜» գոռալով մեր մարտիկները նետվում են հարձակման։
Քննադատություն
Կինոգետ Դմիտրի Սալինսկին գրել է, որ 1941 թվականի հունիսի 22-ից այդ ժապավենը երկար ժամանակ դարձել է «шапкозакидательство-ի խորհրդանիշ»։ «Սակայն եթե շեղվենք իրականության հետ նրա բովանդակության անհամապատասխանություններից,— շարունակել է նա,- մենք կտեսնենք միանգամայն հետաքրքիր կինեմատոգրաֆ»։
Կինոգետ Ալեքսանդր Ֆեոդորովը ֆիլմում գեղարվեստական արժանիքներ չի տեսել. «Գեղարվեստական իմաստով «Եթե վաղը պատերազմ է»-ն ոչ մի արժեք չի ներկայացնում, բայց պատմական և գաղափարական տեսանկյունից, իհարկե, հետաքրքիր է»։
Արտաքին հղումներ
Կատեգորիա:Խորհրդային ֆիլմեր Կատեգորիա:1938 ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային դրամա ֆիլմեր Կատեգորիա:Քարոզչական ֆիլմեր Կատեգորիա:Բնօրինակում անաղբյուր հոդվածներ
Փիփերթ
Փիփերթ կամ մոլոշ, բալբա, բաղջուկ, (Malva), փիփերթազգիների (տուղտազգիներ) ընտանիքի միամյա, երկամյա կամ բազմամյա խոտաբույսերի ցեղ։
Կենսաբանական նկարագիր
Ցողունը կանգուն է կամ պառկած, բարձրությունը՝ 30-180 սմ։ Տերևներն ամբողջական բլթակավոր են կամ թաթաձև բաժան։ Ծաղիկները երկսեռ են' տերևանութներում, հազվադեպ՝ մեկական, մանուշակագույն, վարդագույն, վառ կարմիր, սպիտակ։ Ծաղկում է հունիս-սեպտեմբերին։ Պտուղը հավաքական սերմիկ է, սերմերը՝ երիկամաձև։
Կիրառություն
Որոշ տեսակներ դեղաբույսեր են (ունեն խորխաբեր, փափկեցնող հատկություններ). պարունակում են վիտամիններ E, C, կարոտին (A-նախավիտամին), ներկանյութ և այլն։ Տերևներն ու մատղաշ ընձյուղներն օգտագործում են սննդի մեջ։ Գեղազարդիչ է և մեղրատու։
Տեսակներ
Հայտնի է մոտ 125 (այլ տվյալներով՝ 40, 25), Հայաստանում՝ 4(5) տեսակ՝ Փիփերթ անտառային (M․ sylvestris), Փիփերթ արհամարհված (M. neglecta), Փիփերթ ցածր (M. pusilla) և այլն։
Արտաքին հղումներ
Կատեգորիա:Դեղաբույսեր
Too Funky
Պատմություն
Երաժշտական տեսահոլովակը ստեղծվել է ֆրանսիացի նորաձևության մոդելարար Թիերի Մուգլերի կողմից, որը նաև եղել է հագուստի մոդելարար՝ բազմաթիվ հայտնի և երիտասարդ թոփ-մոդելների տեսահոլովակների համար, ինչպիսիք են Եվա Հերցիգովան (Չեխիա), Լինդա Եվանգելիստան (Կանադա), Նադիա Աուերմանը (Գերմանիա), Էմմա Վիկլունդ (Շվեդիա), Էսթելլա Հոլիդեյը (Ֆրանսիա), Շանա Զադրիքը (ԱՄՆ), Թայրա Բենքսը (ԱՄՆ), Բևեռլի Փիլս (ԱՄՆ) և Էմմա Բալֆորը։ Այնտեղ նկարահանվել են նաև դերասանուհիներ Ջուլի Նյումարը (ԱՄՆ) և Ռոսի դե Պալման (Իսպանիա), ինչպես նաև դերասաններ Ջոուի Արիասը և Լիփսինկան ։ Սինգլը Մեծ Բրիտանիայում հասել է № 4 հորիզոնականին, իսկ ԱՄՆ-ում առաջնաելույթը նշել է № 84 հորիզոնականում (որտեղ ավելի ուշ հասել է № 10-ին) ։ Կանադայում «Too Funky»-ը RPM հիթ-շքերթում հասել է վեցերորդ հորիզոնականի, իսկ Հոլանդիայում՝ «Dutch Top 40» հիթ-շքերթի № 3 հորիզոնականին ։
Արտաքին հղումներ
Կատեգորիա:1992 սինգլներ Կատեգորիա:Դանս-փոփ երգեր Կատեգորիա:Սինգլներ այբբենական կարգով
Հայ ֆիդայիներ
Հայ ֆիդայիներ, ֆիդայիները կամ հայդուկները Արևմտյան Հայաստանում ժողովրդական վրիժառուներն էին։ Նրանք հանուն հայրենիքի՝ Արևմտյան Հայաստանի ազատագրության համար ընտրել էին անհատական-պարտիզանական ընդվզումը։ Հայ ֆիդայիները հանդես էին գալիս թե՛ անհատապես, թե՛ խմբերով։ Առաջին հայ ֆիդայական խմբերը հանդես են եկել 1880-ական թվականների կեսերին, որոնց ղեկավարներից էին Մարգար Վարժապետը, Արաբոն, Աչգբաշյանն և այլք։ Ֆիդայական շարժումը շարունակվում է նաև հետագա տարիներին։
Հայ ֆիդայիների հագուստը
Հայ ֆիդայիները հագնում էին լայն տաբատներ և գույնզգույն բաճկոններ՝ կարմիր ու դեղին նախշերով։ Գոտիներին ամրացնում էին կաշվից քառակապ փամփշտակալներ, որոնք ծածկվում էին անթև վերնազգեստով։ Նրանց հրացանների բազմազան լինելու դեպքում (չախմախլի, մարտին, մոսի), ապա բոլոր ֆիդայիները կրում էին միայն սիրիական կեռ դաշույն։ Հայդուկներն իրենց գլուխները ծածկում էին արախչիով կամ գդակով՝ մուգ կարմրավուն փուշիներով ոլորած։ Նրանք մեջքներին միշտ կապած ունեին պայուսակ և մի պարան՝ ծառերը մագլցելու համար։ Պայուսակի տարողությունը բաժանված էր մի քանի մասի։ Առաջին մասում պահվում էին առաջին անհրաժեշտության առարկաներ՝ գուլպա, տրեխ, ոսկրե սանր, երկրորդում՝ մի քանի բուռ բոված կորեկալյուր և մի կտոր չորթան, երրորդում դրվում էր 3 մետր սպիտակ կտավ, որը կոչվում էր պատանք ( ամեն հայդուկի պարտքն էր թաղել իր ընկեր հայդուկին, նույն տեղում, որտեղ նա մահացել էր, թաղելու համար մահացածի դին փաթաթում էր այդ սպիտակ սավանով), հայդուկին պատանքի համար կտոր տալը հոգեբանական նշանակություն ուներ։ Հայդուկներն աշխատում էին հագնվել միանման, դա է պատճառը, որ ավագ ու կրտսեր հայդուկների հագուստներն իրարից չէին տարբերվում։ Հայդուկներից միայն Գևորգ Չաուշն էր, որ հեռադիտակ ուներ։
Ֆիդայու երդումը
Ֆիդայիները երդվում էին. «Երդվում եմ իմ պատվի և ազգության վրա՝ իմ բոլոր ուժով, եթե հարկ լինի՝ նաև իմ արյունով ծառայել Հայաստանի ազատագրության դատին ընդդեմ բռնակալության։ Այսուհետ իմ բարձը Հայաստանի լեռները կլինեն և իմ ամենամեծ բաղձանքը՝ հայրենիքի համար մեռնելը։ Բարով արժանանամ հրեղեն գնդակի համբույրին»։
Ինչպես և ովքեր էին դառնում հայդուկ
Հայ Հայդուկների ճնշող մեծամասնությունը աղքատ գյուղացիներն էին, ովքեր թալանվել էին թուրքական կառավարության կողից, ենթարկվել բռնաճնշումների և ստիպված հեռացել բնակատեղիից և իրենց նվիրել էին ազգային ազատագրությանը։ Սկզբնական շրջանում հայդուկ դառնալու համար հատուկ ծիսակատարություն գոյություն չուներ։ Ժամանակի ընթացքում ձևավորվեց մի շատ պարզ, բայց իր իմաստով դաժան ծիսակատարություն։ Ֆիդայի դառնալու ցանկություն հայտնողներին նախ տևական ժամանակ օժանդակ աշխատանքներ էին հանձնարարում, ապա մարտական բնույթի առաջադրանքներ և դրանց կատարման ողջ ընթացքում ստուգում էին նրանց կարողություններն ու ունակությունները։ Որից հետո մեկ կամ մի քանի հայդուկ պետք է նրան երաշխավորեին՝ իրենց վրա վերցնելով հայդուկ ընդունվողի վարքագծի պատասխանատվությունը։ Այս բոլորից հետո աղ ու հացի կողքին դնում էին հրացան ու դաշույն, որոնց վրա ընդունվողը բոլորի ներկայությամբ երդում էր տալիս, եթե նա անհրաժեշտ հագուստ, իրեր ու զենք չուներ, հանդիսավոր պայմաններում դրանք հանձնում էին նրան։
Ֆիլմադարան
Կինոնկարի ռեժիսորն է Լևոն Մկրտչյանը։
Աղբյուրներ
Կատեգորիա:Հայ ֆիդայիներ Կատեգորիա:Հայկական դիմադրություն
Օֆելյա Պետրոսյան
Պետրոսյան Oֆելյա Վլասի (սեպտեմբերի 4 1950 թ., Վարդենիս (գյուղ)), կրթական համակարգի գործիչ, դպրոցի տնօրեն, Ապարանի տարածաշրջանի Վարդենիս համայնքի պատվավոր քաղաքացի (30.05.2003 թ.), Նիգ-Ապարան (կազմակերպություն) ՀԲՀԿ Պատվո անդամ (13.10.2007 թ.)։
Գրականություն
Կատեգորիա:Դպրոցի տնօրեններ Կատեգորիա:1950 ծնունդներ Կատեգորիա:Սեպտեմբերի 4 ծնունդներ Կատեգորիա:ԵՊՀ շրջանավարտներ Կատեգորիա:Մովսես Խորենացու մեդալակիրներ
Բելլի պարալիչ
Բելլի պարալիչ, դիմային պարալիչ, դիմային մկանները կարգավորելու անկարողություն ախտահարված կողմում ։ Ախտանիշները կարող են լինել մեղմից մինչև ծանր արտահայտված ։ Դրանք են՝ մկանային ցնցումներ, թուլություն, դեմքի մի կողմը, հազվադեպ երկու կողմը ամբողջովին շարժելու ունակության կորուստ, համի փոփոխություն, ականջի շուրջ ցավ, ձայնի նկատմամբ բարձրացած զգայունություն և թափվում են թարթիչները։ Սովորաբար ախտանիշները սկսվում են 48 ժամվա ընթացքում
Բելովեժի Պերվիե
Բելովեժի Պերվիե (Біловежі Перші), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Բելովեժի Պերվիե գյուղում բնակվում էր 462 մարդ։
Բելլի պարալիչ
Վնասումը սովորաբար բարելավվում է առանց օգնության և վերադառնում է նորմալ կամ գրեթե նորմալ վիճակի ։ Կորտիկոստերոիդները ունեն մեծ արդյունավետություն, իսկ հակավիրուսային դեղերի օգտակարությունը շատ քիչ է ։ Աչքերը պետք է պաշտպանել չորացումից աչքի կաթիլների միջոցով ։ Սովորաբար վիրահատություն խորհուրդ չի տրվում ։ Հաճախ ախտանիշների բարելավումը սկսվում է 14 օրվա ընթացքում և ավարտվում է 6 ամսվա ընթացքում ։ Որոշների մոտ հնարավոր է վերականգնում չլինի կամ հնարավոր է ախտանիշների կրկնում ։
Բելովեժի Պերվիե
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Բելլի պարալիչ
Բելլի պարալիչը դիմային նյարդի միակողմանի պարալիչի ամենատարածված պատճառն (70%) ։ Այն հանդիպում է 1-4։10,000 հաճախականությամբ տարեկան ։ Մոտ 1.5% մարդկանց մոտ ախտահարումը տեղի է ունենում կյանքի նույն էտապում ։ Այն առավել հաճախ հանդիպում է 15-60 տարեկանների մոտ ։ Կանայք և տղամարդիկ ախտահարվում են հավասարապես ։ Այն հայտնաբերվել է շոտլանդացի վիրաբույժ Չարլզ Բելլի կողմից (1774–1842) ։
Նշաններ և ախտանիշներ
Դիմային նյարդը կագավորում է տարբեր գործառույթներ` աչքերի թարթում և փակում, միմիկա, արցունքահոսություն, թքարտադրություն, հոնքերի վեր բարձրացում։ Այն նաև ապահովում է լեզվի առաջային 2/3-ի համի զգացողությունը դիմային նյարդի ճյուղ թմբկանյարդի միջոցով։ Այս գործառույթի պատճառով նյարդի վնասման արդյունքում ախտահարված կողմում կորում է լեզվի առաջային 2/3-ի համի զգացողությունը ։
Դիմային նյարդը տիմպանիկ նյարդի միջոցով նյարդավորում է նաև միջին ականջի ասպանդակային մկանը և վնասումը բերում է ձայնի զգայունության փոփոխության՝ նորմայից ավելի բարձր ձայների, և ակուստիկայի խանգարման ։
Չնայած Բելլի պարալիչը համարվում է մոնոնևրիտ՝ մեկ նյարդի բորբոքում, բայց այս հիվանդների մոտ առկա է բազմաթիվ ախտանշաններ։ Դրանք ներառում են ՝ դեմքի թափահարում, միջին կամ ծանր գլխացավ, պարանոցի ցավ, հիշողության խանգարումներ, հավասարակշռության խանգարումներ, միակողմանի վերջույթի պարեսթեզիա, թուլություն և անփութություն, որը դեռևս անհայտ պատճառով է լինում ։
Պատճառագիտություն
Որոշ վիրուսներ կարող են բերել կայուն, լատենտ վարակի առկայության, բայց առանց ախտանշանների՝ վարիցելլա զոստեր և Էբշտեյն-Բարրի վիրուս, երկուսն էլ պատկանում են հերպես վիրուսների ընտանիքին։ Այս վիրուսների վերաակտիվացումը ենթադրվում է, որ բերում է սուր Բելլի պարալիչի առաջացման ։ Ըստ հետազոտությունների այս վերաակտիվացման պատճառը կարող է լինել վնասվածքը, միջավայրի գործոնները, նյութափոխանակային և հուզական խանգարումները ։
Ընտանեկան ժառանգումը հայտնաբերվում է 4-14% դեպքերում ։ Բելլի պարալիչը երեք անգամ ավելի հաճախ հանդիպում է հղիների մոտ ։ Այն չորս անգամ ավեի հաճախ հանդիպում է շաքարային դիաբետ ունեցողների մոտ ։
Ախտաֆիզիոլոգիա
Բելլի պարալիչը առաջանում է դիմային նյարդի գործառույթի վնասման արդյունքում, որը կարգավորում է դիմային մկանները։ Դիմային պարալիչը բնութագրվում է դիմային մկանների շարժման անկարողությամբ և միմիկայի բացակայությամբ։ Պարալիչը հիմնականում ստորկորիզային է՝ ստորին շարժիչ նեյրոն։
Դիմային նյարդի բորբոքումը բերում է նյարդի ճնշման գանգի խոռոչից իր դուրս գալու տեղում (տևական ճնշման համախտանիշ) և խանգարվում է նյարդային ազդակների փոխանցումը։ Դիմային նյարդի պարեզ ունեցող հիվանդների մոտ, եթե հայտնի է ախտահարման պատճառը, ապա հիվանդությունը չի կոչվի Բելլի պարալիչ։ Հնարավոր պատճառներն են ուռուցքը, մենինգիտը, կաթվածը, շաքարային դիաբետը, գլխի վնասվածքը և գանգուղեղային նյարդերի բորբոքային հիվանդությունները՝ սարկոիդոզ, բրուցելոզ և այլն։ Այս բոլոր դեպքերում դիմային նյարդի վնասումը սահմանափակ է։ Երեխաները կարող են ծնվել դիմային պարեզով ։ Որոշ դեպքերում երկկողմանի դիմային պարալիչը կապված է սուր ՄԻԱՎ վարակի հետ։
Որոշ հետազոտությունների արդյունքում հասարակ հերպես վիրուս տիպ 1-ը համարվում է Բելլի պարալիչի գլխավոր պատճառներից մեկը ։ Այս ամենը հույս է ներշնչում, որ հակաբորբոքային և հակավիրուսային դեղերը (պրեդնիզոլոն և ացիկլովիր) կարող են ազդեցություն ունենալ։ Այլ հետազոտությամբ Բելլի պարալիչ ունեցող 176 հիվանդներից հասարակ հերպես վիրուսը հայտնաբերվել է միայն 31-ի մոտ (18 %), հերպես զոստեր վիրուսը՝ 45 հիվանդների մոտ (26%) ։ Հասարակ հերպեսը ունի մեծ նշանակություն Բելլի պարալիչի առաջացման գործում, այնուամենայնիվ, անհրաժեշտ են հետագա հետազոտություններ։
Հասարակ հերպես վիրուսը բերում է նյարդերի միելինազրկման։ Այս վնասումը տարբերվում է վերևում նշված այտուցի, ճնշման միջոցով նյարդի վնասումից։ Դեմիելինիզացիան կարող է լինել նաև իմուն համակարգի ակտիվացմամբ անհայտ մեխանիզմով։
Ախտորոշում
Բելլի պարալիչը ախտորոշվում է բացառման սկզբունքով, այսինքն հերքվում է վնասման բոլոր հնարավոր պատճառները։ Ոչ մի առանձնահատուկ պատճառ հայտնաբերված չէ։ Չկա նաև ո՛չ լաբորատոր, ո՛չ գործիքային հետազոտման եղանակներ, որոնք կհայտնաբերեն պատճառը ։ Նյարդի վնասման աստիճանը կարելի է որոշել Հաուս-Բրեքմանի սանդղակով։
Մի հետազոտություն ցույց է տվել, որ 45% հիվանդները չեն դիմում բժշկի ։
Այլ պատճառներ են՝ հերպես զոստերը, լայմի հիվանդությունը, սարկոիդոզը, կաթվածը և ուղեղի ուռուցքները ։
Տարբերակիչ ախտորոշում
Դիմային պարեզի առկայության դեմքում, որոշ մարդիկ առկա նշանները շփոթում են ուղեղի կաթվածի հետ, բայց կան մի քանի նուրբ տարբերություններ։ Կաթվածի դեպքում սովորաբար ախտանիշներից է ձեռքերի և ոտքերի թուլությունը և թմրածությունը։ Բելլի պարալիչին հակառակ, կաթվածով հիվանդները կարողանում են կարգավորել դեմքի վերին հատվածների շարժումները։ Կաթվածով հիվանդը սովորաբար ունենում է ճակատի կնճռոտում ։
Հերպես զոստերի ներգրավվածությունը դիմային նյարդի վնասման մեջ համարվում է բավականին բարդ տարբերակման համար։ Հիմնական տարբերակիչ նշանը արտաքին ականջին մանր բշտիկների և լսողության խնդիրների առկայությունն է, բայց այս նշանները կարող են և բացակայել։ Հերպես զոստերի վերաակտիվացումը բերում է տիպ 2 Ռամսեյ Հանտի համախտանիշի  առաջացման։
Իմոն դե Վալերա
Իմոն դե Վալերա (Éamon de Valera, ), իռլանդացի քաղաքական և պետական գործիչ։ 1916 թվականի իռլանդական ապստամբության ղեկավարներից։ 1919-1921 թվականներին եղել է չճանաչված Իռլանդական Հանրապետության խորհրդարանի և կառավարության նախագահը, ապա 1921-1922 թվականներին՝ հանրապետության նախագահը։ 1932-1948, 1951-1954 և 1957-1959 թվականներին եղել է Իռլանդիայի վարչապետը, իսկ 1959-1973 թվականներին՝ հանրապետության նախագահը։ Նրա կառավարությունը հետամուտ էր երկրի տնտեսության մեջ օտարերկրյա կապիտալի ակտիվ ներգրավման և միարժամանակ ռազմաքաղաքական դաշինքներին չմիանալու քաղաքականության։
Վաղ տարիներ և կրթություն
Իմոն դե Վալերան ծնվել է 1882 թվականի հոկտեմբերի 14-ին, Նյու Յորք քաղաքում, իռլանդացի Քեթրին Քոլի և իսպանացի Խուան Վիվիոն դե Վալերայի ընտանիքում։ Հնարավոր է, որ Դե Վալերան ապօրինածին է եղել։ Նրա ծննդյան վկայականի բնօրինակում իր անունը նշված է «Ջորջ դե Վալերո»։ Կյանքի վաղ շրջանում նա կոչվում էր Էդուարդ, հետագայում ընդունել է իռլանդական Իմոն անունը։ Երկու տարեկան հասակում քեռու հետ տեղափոխվել է Իռլանդիա։ 1885 թվականին մահացել է Դե Վալերայի հայրը, ինչից հետո մայրը՝ Քեթրինը, կրկին է ամուսնացել։ Մանուկ Դե Վալերան հետ չի ուղարկվել ԱՄՆ մոր հետ ապրելու, այլ մնացել է մոր հարազատ գյուղ Բրուրիում, որտեղ իրեն դաստիարակել է իր տատը, քեռին և մորաքույրը։ Հաճախել է Բրուրիի ազգային դպրոցը և Չարլվիլի Քրիստոնյա եղբայրների միաբանության դպրոցը։ Տասնվեց տարեկանում կրթաթոշակ է շահել և ընդունվել Դուբլինի Բլեքռոք քոլեջ։ 1903 թվականին նշանակվել է մաթեմատիկայի ուսուցիչ Քաշել քաղաքի Ռոքվել քոլեջում։ 1904 թվականին ավարտել Իռլանդիայի թագավորական համալսարանի մաթեմատիկայի բաժինը։ Այնուհետև մեկ տարի սովորել է Դուբլինի Թրինիթի (Երրորդություն) քոլեջում, բայց ֆինանսական դժվարությունների պատճառով ուսումն անավարտ է թողել և վերադարձել ուսուցչական գործի։
1908 թվականին միացել է Գելական լիգային (իռլանդերենի պահպանմանը նվիրված կազմակերպություն), որում ծանոթացել է ուսուցչուհի Շինեյդ Ֆլանագանի հետ։ Դե Վալերան և Ֆլանագանն ամուսնացել են 1910 հունվարի 8-ին։ Հետագայում ունեցել են յոթ երեխա․ Վիվիոն (1910-1982), Իմոն (1913-1986), Բրայան (1915-1936), Րորի (1916-1978), Թերենս (1922-2007), Մարին (1912-1984) և Էմեր (1918-2012)։
Բելլի պարալիչ
Բուժում
Ստերոիդների արդյունավետությունը Բելլի պարալիչի վերականգնման գործում ապացուցված է, իսկ հակավիրուսային դեղերի մասին տվյալները քիչ են ։ Այն հիվանդները, ովքեր չեն կարողանում փակել աչքերը, անհրաժեշտ են նաև պաշտպանական միջոցներ ։
Իմոն դե Վալերա
Հեղափոխական գործունեություն
Դե Վալերայի քաղաքական գործունեությունը սկսվել է 1913 նոյեմբերի 25-ին, երբ նա միացավ «Իռլանդացի կամավորներ» (Irish Volunteers) զինված խմբավորմանը։ Առաջին աշխարհամարտի բռնկումից հետո Դե Վալերան աչքի է ընկել և նշանակվել ղեկավար պաշտոնների կազմակերպության մեջ։ Մասնակցել է զենքի ապօրինի հայթայթմանը և համընդհանուր իռլանդական ապստամբության համար նախապատրաստական այլ գործողությունների։ Անդամագրվել է նաև Իռլանդական հանրապետական եղբայրությանը (Irish Republican Brotherhood), որը գաղտնաբար ղեկավարում էր «Իռլանդացի կամավորներին»։
Բելլի պարալիչ
Ստերոիդներ
Գլյուկոկորտիկոիդները ՝ պրեդնիզոլոնը, բարելավում են վերականգնումը 6 ամսվա ընթացքում ։ Վաղ բուժումը նպաստում է 14% ավելի մեծ հավանականությամբ վերականգնման  ։
Հակավիրուսային
Հետազոտություններից մեկը պարզել է, որ հակավիրուսային դեղերը՝ ացիկլովիրը, անարդյունավետ են հիվանդության թեթև կամ միջին ձևերի դեպքում ։ Մեկ այլ հետազոտություն հայտնաբերել է, որ կա որոշակի արդյունավետություն կորտիկոստերոիդների հետ համակցելու դեպքում, բայց դա նույնպես չի կիրառվում ։
Իմոն դե Վալերա
Հեղափոխական գործունեություն
1921 թվականի օգոստոսին Դե Վալերան իռլանդական խորհրդարանի կողմից ճանաչվել է իբրև հանրապետության նախագահ։ Այսուհետև խորհրդարանը պատվիրակություն է նշանակել Մեծ Բրիտանիայի հետ հաշտության պայմանագիր բանակցելու և կնքելու համար։ Առանց խորհրդարանի իմացության՝ Դե Վալերան գաղտնի նամակ է հղել պատվիրակներին, որում հրահանգեց որևէ փաստաթուղթ չստորագրել առանց իր հավանության։ 1921 թվականի դեկտեմբերի 6-ին կնքվեց Անգլո-իռլանդական պայմանագիրը, համաձայն որի Իռլանդիան (բացառությամբ Հյուսիսային Իռլանդիայի) ստանում էր դոմինիոնի կարգավիճակ՝ այնպիսին, ինչպիսին այն ժամանակ ունեին Կանադան, Ավստրալիան և այլն։ Հաշտության պայմանագրով վերացվում էր 1919 թվականին հռչակված Իռլանդական Հանրապետությունը և ստեղծվում էր այսպես կոչված Իռլանդական Ազատ Պետությունը։ Սա ունենալու էր սեփական բանակ, խորհրդարան, կառավարություն և անկախ դատական համակարգ, թեպետ պետության գլուխը լինելու էր Մեծ Բրիտանիայի թագավորը (փոխարքայի միջոցով)։ Դե Վալերան առարկեց, որ պայմանագիրը կնքվել էր առանց իր հավանության (թեև պատվիրակությունը լիազորվել էր դա անել խորհրդարանի կողմից) և հրապարակեց իր սեփական առաջարկները։ 1922 թվականի հունվարի 7-ին, տասն օր տևած կատաղի վեճերից հետո, Իռլանդիայի խորհրդարանը վավերացրել է Մեծ Բրիտանիայի հետ հաշտության պայմանագիրը՝ 64 կողմ, 57 դեմ և 4 ձեռնպահ քվեարկությամբ։ Այսուհետև Դե Վալերան հրաժարական է տվել և կոչ արել պայմանագրին դեմ քվեարկած պատգամավորներին նույնն անել։ Մարտ ամսին Դե Վալերան մի քանի ելույթ է ունեցել Իռլանդիայի տարբեր բնակավայրերում և ակնարկել, որ պայմանագրի իրականացումը կանխելու համար կարող է սկսվել քաղաքացիական պատերազմ։
Բելլի պարալիչ
Հակավիրուսային
Ծանր դեպքերում ևս անհայտ է։ Մի հետազոտություն 2015 թվականին հայտնաբերել է, որ չկա ոչ մի ազդեցություն անկախ ծանրության աստիճանից ։
Իմոն դե Վալերա
Հեղափոխական գործունեություն
Ողջ իռլանդական ազգային շարժումը, ներառյալ բանակը և «Շինն Ֆեյն» կուսակցությունը, բաժանվել էր պայմանագրին կողմ և պայմանագրին դեմ հանդես եկող ճամբարների։ 1922 թվականի ապրիլի 14-ին Իռլանդական հանրապետական բանակի (ԻՀԲ) 200 զորականներ գրավեցին Դուբլինի գլխավոր չորս դատարանները՝ ի նշան բողոքի Անգլո-իռլանդական պայմանագրի դեմ։ Երկրում ահագնացող երկպառակությունը մեղմելու նպատակով՝ Մայքլ Քոլինզը՝ հաշտության պայմանագիրը կնքած պատվիրակներից մեկը և նորանշանակ վարչապետի պաշտոնակատարը, առաջարկեց նոր խորհրդարանական ընտրություններ անցկացնել պայմանագրի հանդեպ ժողովրդի դիրքորոշումը պարզելու համար։ Դե Վալերան այս առաջարկին իր համաձայնությունն է տվել, և 1922 թվականի հուլիսի 16-ին անցկացվեցին ընտրություններ, որոնց արդյունքում ընտրվել է 58 թեկնածու «Շինն Ֆեյնի» պայմանագրին կողմ հանդես եկող խմբակցությունից, 36 թեկնածու կուսակցության պայմանագրին դեմ հանդես խմբակցությունից և 34 թեկնածու այլ կուսակցություններից, որոնք պայմանագրին կողմ էին հանդես գալիս։
Բելլի պարալիչ
Հակավիրուսային
Դրանք նշանակվում են, քանի որ տեսականորեն կա կապ Բելլի պարալիչի և հերպես վիրուսի միջև ։ Կա որոշակի հավանականություն, որ առկա է 7%-ից քիչ արդյունավետություն ։